Rasim Əliquliyev

Rasim Məhəmməd oğlu Əliquliyev () — texnika elmləri doktoru, professor, akademik, Azərbaycan Milli Elmlər Akademiyasının (AMEA) vitse-prezidenti, Azərbaycan Respublikası Elm və Təhsil Nazirliyi İnformasiya Texnologiyaları İnstitutunun baş direktoru.

 Həyatı 
 Rasim Məhəmməd oğlu Əliquliyev 20 yanvar 1958-ci ildə Azərbaycan Respublikası Bərdə rayonunda anadan olmuşdur.
 1979-cu ildə Ç. İldırım adına Azərbaycan Politexnik İnstitutunu (indiki Azərbaycan Texniki Universiteti) "Elektron hesablayıcı maşınları" ixtisası üzrə bitirmişdir.
 1983–1986-cı illərdə Azərbaycan Elmlər Akademiyasının (AEA) Kibernetika İnstitutunda "Avtomatlaşdırılmış idarəetmə sistemləri" ixtisası üzrə aspiranturada təhsil almışdır.
 1979–1986-cı illərdə AEA Kibernetika İnstitutunda mühəndis, böyük mühəndis, komsomol katibi vəzifələrində çalışmışdır.
 1986-cı ildə AEA Avtomatlaşdırılmış İdarəetmə Sistemləri (AİS) Şöbəsinə köçürülmüşdür.
 1986–1997-ci illərdə AEA AİS Şöbəsində (1997-ci ildə AİS Şöbəsinin bazasında İnformasiya-Telekommunikasiya Elmi Mərkəzi – İTEM təşkil olunmuşdur) böyük mühəndis, aparıcı mühəndis, "Respublika hesablama mərkəzləri və verilənlərin ötürülməsi şəbəkəsi" layihəsinin baş mühəndisi, 1997-ci ildən İTEM-in baş mühəndisi-direktor müavini vəzifələrində işləmişdir.
 2002-ci ildən AMEA İnformasiya Texnologiyaları İnstitutunun (institut 2002-ci ildə İTEM-in bazasında yaradılmışdır) direktorudur.
 2013–2019-cu illərdə AMEA-nın akademik-katibi işləmişdir.
 2019-cu ildə AMEA-nın vitse-prezidenti seçilmişdir.
 2009-cu ildə Azərbaycan Respublikası Prezidentinin sərəncamı ilə "Tərəqqi" medalı ilə təltif olunmuşdur.
 2024-cü ildə "Heydər Əliyevin 100 illiyi (1923–2023)" yubiley medalı ilə təltif olunmuşdur.
 2025-ci ildə Azərbaycan Respublikası Prezidentinin sərəncamı ilə "Şöhrət" ordeni ilə təltif olunmuşdur Azərbaycan elminin inkişafında xidmətləri olan şəxslərin təltif edilməsi haqqında Azərbaycan Respublikası Prezidentinin Sərəncamı. Tarix: 05.11.2025.

Ailəlidir: 1 qızı və 1 oğlu var.

 Elmi fəaliyyəti 
 2007-ci ildə "İnformatika" ixtisası üzrə AMEA-nın müxbir üzvü seçilmişdir.
 2014-cü ildə "İnformatika" ixtisası üzrə AMEA-nın həqiqi üzvü (akademik) seçilmişdir.
 Rəhbərliyi altında 6 elmlər doktoru, 39 fəlsəfə doktoru hazırlanmışdır. Hazırda 11 elmlər doktoru, 2 fəlsəfə doktoru hazırlığı üzrə doktorant və dissertantların elmi məsləhətçisi və rəhbəridir.
 2021–2024-cü,,, -ci illərdə Stenford Universitetinin (ABŞ) Scopus (Niderland) elmmetrik bazasının məlumatları əsasında hazırladığı süni intellekt sahəsində dünyanın ən yaxşı 2% alimlərinin reytinq siyahısına seçilib.

 Elmi ekspertiza fəaliyyəti 
Jurnalların redaksiya heyətində üzvlük:
  – Applied and Computational Mathematics
– CAAI Transactions on Intelligence Technology
– Телекоммуникации
– Безопасность цифровых технологий
– Problems of Information Technology
– Problems of Information Society
 İnformasiya Texnologiyaları İnstitutunun nəzdində fəaliyyət göstərən Dissertasiya şurasının sədridir.

 Elmi-təşkilati fəaliyyəti 
 Avropa Milli Tədqiqat və Təhsil Şəbəkələri Assosiasiyasının (GEANT) Baş Assambleyasında Azərbaycanın nümayəndəsidir.

 İctimai-siyasi fəaliyyəti 
 2019-2025-ci illərdə AR İnformasiya Təhlükəsizliyi üzrə Koordinasiya Komissiyasının üzvü olmuşdur.
 Azərbaycan Milli Ensiklopediyasının redaksiya heyətinin üzvüdür.
 "Azərbaycan Televiziya və Radio Verilişləri" QSC-nin nəzdində Bədii Şuranın üzvüdür.
 Qərbi Azərbaycan İcması Müşahidə Şurasının üzvüdür.
 2013-2018-ci illərdə Azərbaycan Mətbuat Şurasının İdarə Heyətinin üzvü kimi fəaliyyət göstərmişdir.
 Yeni Azərbaycan Partiyasının üzvüdür.

 Elmi əsərləri və istinadlar 
 Google Scholar
İstinad sayı – 6024
H–index – 36
Sənəd sayı – 720

Web of Science Alguliyev, Rasim M. (WoS)
İstinad sayı – 1364
H–index – 19
Sənəd sayı – 110

ScopusAlguliyev, Rasim M. (Scopus)
İstinad sayı – 2181
H–index – 24
Sənəd sayı – 148

 İstinadlar 

 Xarici keçidlər 

Kateqoriya:Azərbaycan alimləri
Kateqoriya:AMEA-nın həqiqi üzvləri
Kateqoriya:Azərbaycanlı alimlər
Kateqoriya:İnformasiya Texnologiyaları İnstitutunun alimləri (Azərbaycan)
Kateqoriya:Azərbaycan Milli İstiqlal Partiyasının üzvləri